Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: PhDr. Romana Kanovská
Pozícia: riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: (anglický, francúzsky)

2. Zahraničná pracovná cesta (ZPC):
Štát, mesto: Paríž, Francúzsko
Vykonaná v dňoch: 20.—23. Marec 2013
Názov prijímajúcej organizácie: OECD

Účel cesty: OECD TALIS - 15. zasadnutie TALIS Výboru účastníckych krajín (BPC)
Spôsob financovania: z rozpočtu NÚCEM 

3. Rámcový program pobytu:

20.03.2013 – prílet do Paríža; 21.-22.03. – pracovné rokovania; 23.03. – odlet do Viedne, Bratislavy

Predmetom rokovania bolo:
-	Správa o pokroku pri implementácii od 14. stretnutia TALIC BPC
-	Pokračovanie diskusie o dlhodobom vývoji TALIS, vrátane rozpočtu a prechodu na program Časť II,  špecifikácia podmienok pre ďalší mandát
-	Diskusia o spolupráci  medzi expertmi a stakeholdrami  o rôznych prístupoch k možnému prepojeniu medzi TALIS a PISA 
-	Prehľad a diskusia k TALIS konceptualnemu rámcu,
-	Prehľad plánovaných analýz hlavnej štúdie, diskusia k plánovaným prehľadom v prvej verzii medzinárodnej správy, prehľad možných voliteľných správ a časový harmonogram, 
-	Predstavenie Clearspace ako novej platformy pre komunikáciu a výmenu dokumentov v BPC

4. Stručný priebeh rokovaní:  

Úvod – otvorenie zasadnutia
15. pracovné zasadnutie BPC sa konalo v Paríži, konferenčnom centre OECD
Stretnutie riadila pani Anne-Berit KAVLI (Nórsko), z OECD Sekretariátu pani Julie BÉLANGER (analytička), pán Michael DAVIDSON a pani Kristen WEATHERBY (OECD).

Aktualizácia OECD projektov
Predmetom bolo zhrnutie záverov predchádzajúceho 14. stretnutia TALIS BPC. Pán Davidson aktualizoval a špecifikoval informácie o vývoji vnútri OECD a Direktoriátu, o vývoji v OECD Skills Strategy. Informoval tiež o jednotlivých kolách výzvy Thomas J. Alexander Fellowship programe. 
Pani Kristen WEATHERBY zhrnula informácie z 3. Medzinárodného zasadnutia učiteľov konaného v Amsterdame (13.-14.marec 2013). P. Davidson následne aktualizoval informácie o vývoji PISA 2012 – 2015, vrátane informácií o PISA učiteľskom dotazníku pre rok 2015 (predbežný záujem má 21 krajín), o PISA-základnom teste pre školy a priebehu jeho vývoja v tomto roku vrátane poskytnutia krajinám a pod. P. Dirk VAN DAMME predstavil projekt ITEL (CERI), ktorý sa pokúša zacieliť svoj výskum na otázky, či vieme definovať a merať pedagogickú vzdelanosť (knowledge) učiteľov. Pani Deborah NUSCHE poinformovala BPC o progrese v OECD Review on Evaluation and Assessment Frameworks, pričom v súčasnosti sa kompletizuje syntetická správa, ktorá bude publikovaná 11.apríla 2013 na medzinárodnej konferencii v Oslo.

Správa o vývoji 
Pani Kristen WEATHERBY oznámila, že doposiaľ nebol oficiálne spustený cyklus TALIS+, keďže písomný záujem prejavili iba 4 krajiny, zároveň však uviedla, že mnohé krajiny avizujú záujem zapojiť sa do štúdie TALIS 2018, čo poukazuje na nárast účasti krajín v nasledujúcom cykle TALIS. P. Anne-Berit KAVLI informovala o 6. stretnutí Executive Strategic Group, kde 5-tym nominantom na člena ESG sa stali USA. P. Jan PAKULSKI informoval, že Európska komisia zostáva finančným podporovateľom členských krajín EU v štúdii TALIS a plánuje využiť dáta TALIS 2013 na ďalšie analýzy v profesionálnej oblasti. Pán S. KNOLL podal najnovšie informácie o vývoji činností, ktoré boli zrealizované medzinárodným kontraktorom od 14. BPC stretnutia. Informoval o procesoch kompletizácii súborov dát v krajinách južnej a severnej pologule a činnosti s tým súvisiace. 

TALIS - Koncepčný rámec
Pani Julie BÉLANGER predstavila upravený koncepčný rámec, BPC následne diskutovalo o jednotlivých bodoch rámca, plánovaných činnostiach v súvislosti s TALIS 2018 a o zverejnení rámca. 

TALIS – dlhodobá stratégia vývoja
Pani Kristen WEATHERBY predstavila informácie o finančných dopadoch transformácie TALIS na program Časť II, vrátane ukážok ako sa bude manažovať rozpočet a príspevok krajiny odlišne medzi programami Časť I a Časť II. Členovia BPC diskutovali o výške príspevkov a zmenách rozpočtu v závislosti od napr. počtu zapojených krajín a pod. Členovia BPC diskutovali o navrhovaných možnostiach s prihliadnutím na výhody a výzvy pri zbližovaní PISA a TALIS. Za dôležité je považované to, aby sa približovali konceptuálne a analytické rámce ako aj analytické ciele TALIS a PISA, rovnako aby sa podporila spolupráca medzi expertnými skupinami.

TALIS 2013 hlavná štúdia

Pani  J. BÉLANGER informovala o uskutočnených postupoch v príprave analýz hlavnej štúdie a zároveň aj o postupoch pri zbere dát na systémovú úroveň. Predstavila tiež ukážky výstupov, ktoré by mali byť súčasťou hlavnej medzinárodnej správy pre ISCED úroveň 1 a 3, ako aj výskumné otázky, ktoré by mali byť riešené v initial report PISA/TALIS link. Jednotlivé krajiny získajú vážené medzinárodné dáta zo všetkých stupňov ISCED a PISA/TALIS link najneskôr v novembri 2013. V júni 2014 môžu krajiny zverejňovať analýzy z medzinárodných databáz. V tejto súvislosti sa riešili ďalšie technické a organizačné otázky zapojených krajín. 

V závere BPC prejednávalo zameranie budúceho stretnutia. Pani KAVLI predstavila, že nasledujúce stretnutie BPC sa uskutoční vo februári alebo marci 2014. Hostiteľskou krajinou nasledujúceho rokovania BPC bude Španielsko, Madrid. 

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Mgr. Zdenko Krajčír, generálny riaditeľ Sekcie regionálneho školstva, MŠVVaŠ SR